nvidia/miracl-vision huggingface dataset:
Sisäinen valuma-alue

Maantieteessä sisäinen valuma-alue alue on valuma-alue, josta ei ole poistuvaa veden virtausta, maanpäällistä tai pinnanalaista. Englannin kielessä käytetään sanaa "endorheic", jolla on kreikkalaiset juuret, endo, "sisällä, sisäänpäin" ja rhein, "virrata". Kaikki tällaiselle alueelle satava vesi joko pysyy siellä tai haihtuu pois. Teoriassa sisäisiä valuma-alueita voi syntyä millä tahansa ilmastovyöhykkeellä, mutta lähes kaikki sijaitsevat kuumilla aavikoilla. Suuren sademäärän omaavilla alueilla rantaviivan eroosio avaa vähitellen luonnollisen poistumistien vedelle. Esimerkiksi Mustameri oli pitkään eristyksissä Välimerestä, siihen asti kunnes Välimeri mursi välissä olleen Bosporin kannaksen. Laskujoettomia, yleensä suolapitoisia järviä syntyy näille alueille, ne voivat kuivua kokonaan pitkänä kuivana kautena. Kuumilla aavikoilla haihtuminen on voimakasta, joten kaikki sinne pudonneen veden hiekasta ja kivestä liuottamat mineraalit jäävät veden haihtuessa maan pinnalle. Paikkaan, minne vesi kertyy, syntyy suola-aavikko, mikäli veden kertyminen alueelle syystä tai toisesta lakkaa. Osassa näistä on kova ja erittäin tasainen pinta, jolloin niitä voidaan käyttää maanopeusennätysyrityksiin ja laskeutumispaikkoina pienille lentokoneille. Suolajärvet vaihtelevat usein suuresti kooltaan vuodenaikojen mukaan, ääriesimerkkinä tästä voi pitää Eyrejärveä, joka joinakin vuosina kuivuu kokonaan, ja joinakin vuosina peittää alleen 10 000 km2 (puolet Laatokan koosta), joskus enemmänkin. Ihminen on ottanut monesti suolajärviin virtaavia vesiä käyttöönsä, ja tästä on monissa tapauksissa ollut seurauksena järven suolapitoisuuden kasvu, sen ekosysteemin muutokset ja jopa järven kuivuminen
Lahti-Saloranta M/26

Lahti-Saloranta M/26 (pv. lyh. 7,62 pk/26 ja 762 PK 26) on aseteknikko Aimo Lahden ja kapteeni Arvo Salorannan kehittämä pikakivääri, jonka toimintamekanismina on lyhyt piippurekyyli. Aseen valmistus alkoi vuonna 1928, ensin koesarjoina ja myöhemmin sarjatuotantona. Aseen kapasiteetiltaan pienen 20 patruunan kaarilippaan vaihtoehdoksi kehitettiin 1930-luvulla M/26-31-mallinimen saanut, 75 patruunan lautasmallisella rumpulippaalla varustettu versio. Suomen armeija ei ollut kiinnostunut uudesta lipasmallista, ja asemallia valmistettiin vain 50 kappaleen koe-erä, joka sekin muutettiin myöhemmin pelkästään 20 patruunan lipasta käyttäväksi. Palvelus- ja varsinkin sotakäytössä M/26 sai epäluotettavan aseen maineen. Aimo Lahden mielestä pääsyynä toimintahäiriöihin oli, ettei aseen tukin sisässä olevaa rekyylijousta puhdistettu paksusta varastorasvasta. Tämän toimenpiteen vaatima aseen purkaminen oli tavallisilta sotilailta nimenomaan kielletty, ja se olisi pitänyt suorittaa asevarikoilla ennen aseitten käyttöön jakamista. Toisena syynä häiriöihin pidetään aseen osien liian tiukkoja sovituksia, jonka vuoksi jo aseen suhteellisen vähäinen likaantuminen saattoi aiheuttaa toimintahäiriön. Syy tiukkoihin sovituksiin oli pyrkimys tehdä ase syövyttäviä taistelukaasuja kestäväksi. Aseen pääsuunnittelijana toiminut Aimo Lahti kehitteli samaan aikaan myös Suomi-konepistoolia, ja aseet muistuttavatkin toimintatavoiltaan hieman toisiaan
Kerjäläisooppera

Kerjäläisooppera (engl. The Beggar’s Opera) on John Gayn kirjoittama ja Johann Christoph Pepuschin säveltämä musiikkinäytelmä ja balladiooppera vuodelta 1728. Se on satiirinen musiikkinäytelmä, joka käyttää tiettyjä oopperan elementtejä, mutta ei resitatiivia. Sen aarioina toimivat ajan suositut balladit. Alkuperäinen idea oli Gulliverin matkojen kirjoittajan Jonathan Swiftin, joka ehdotti aihetta ystävälleen, joka kutsui toimiin toisen ystävänsä, joka puolestaan oli lopullisen libreton kirjoittanut John Gay. Tasan 200 vuotta myöhemmin Bertolt Brecht ja Kurt Weill tekivät aiheesta musikaalin nimeltään Kolmen pennin ooppera.
Teekutsut

Teekutsut on Seppo Wallinin ohjaama, vuonna 1965 valmistunut suomalainen televisioelokuva. Se on Televisioteatterin versio Harold Pinterin samannimisestä näytelmästä. BBC tuotti oman, Charles Jarrottin ohjaaman televisiosovituksensa Tea Party samana vuonna.
Kuolan piiri

Koordinaatit: 67°04′N, 31°38′E Kuolan piiri (ven. Ко́льский райо́н, Kolski raion) on hallintopiiri Luoteis-Venäjällä Murmanskin alueen luoteisosassa. Se rajoittuu Suomeen lounaassa, lännessä Petsamon piiriin, pohjoisessa Barentsinmereen, idässä Lovozeron piiriin ja etelässä Kirovskin, Montšegorskin ja Kouteron kaupunkipiireihin. Piirin sisään jäävät siihen kuulumattomat Murmansk sekä suljetut kaupungit Severomorsk, Poljarnyi, Gadžijevo ja Snežnogorsk Kuolanvuonon ympäristössä ja lännempänä niin ikään suljetut Vidjajevo ja Zaozersk. Kuolan piirin hallinnollinen keskus on Kuolan kaupunki, joka sijaitsee 12 kilometrin päässä Murmanskista etelään. Piirin pinta-ala on 28 300 km² ja asukasluku 48 787 (2010). Noin 75 % asukkaista asuu kaupunkimaisissa yhdyskunnissa. Kaupunkikunnat:Kuola (hallinnollinen keskus) – Kildinstroi – Molotšnyi – Murmaši – Tumannyi – Ylä-Tuuloma (Verhnetulomski) Maalaiskunnat: Mežduretšje – Pušnoi – Teriberka – Tuuloma (Tuloma) – Uura (Ura-Guba)
Lastensuojelu Suomessa

Lastensuojelu on Suomessa viranomaisten toimintaa, jonka tarkoitus on edistää lapsen suotuisaa kehitystä ja hyvinvointia. Jolleivat viranomaiset katso lapsen edun vaativan muuta, lastensuojelussa on käytettävä ensisijaisesti avohuollon tukitoimia. Kaikessa ensisijaista on lapsen etu. Suomessa lastensuojelusta määrää lastensuojelulaki. Sen mukaan Suomessa lastensuojelusta vastaavat hyvinvointialueet ja hyvinvointialueissa sosiaalityöntekijät. Laissa määrätään myös se, mitä ja miten lastensuojelun pitää tehdä. Vanhemmat tai muut huoltajat ovat ensisijaisesti vastuussa lapsen hoidosta ja hyvinvoinnista. Viranomaisten tulisi tukea huoltajia tässä tehtävässään. Äärimmäisissä tilanteissa lapsi voidaan kuitenkin siirtää pois huoltajiltaan. Sosiaalihuoltolain (1301/2014) mukaan lapsiperheillä on oikeus saada kunnalta apua arkeensa, vaikka eivät olisikaan lastensuojeluasiakkaita. Lastensuojelun piiriin tullaan yleensä lastensuojeluilmoituksen perusteella. Monilla viranomaisilla on ilmoitusvelvollisuus tapauksissa, joissa he havaitsevat lapsen hoidon tai olosuhteiden olevan heikot
Maria Montessori

Maria Tecla Artemisia Montessori (31. elokuuta 1870 Chiaravalle, Italia – 6. toukokuuta 1952 Noordwijk, Hollanti) oli italialainen lääketieteen tohtori (1896) ja pedagogi, joka kehitti omalla nimellään varustetun montessoripedagogiikan 1900-luvun alussa. Montessori keskittyi erityisesti varhaiskasvatukseen. Hän korosti lapsen omaehtoisuutta ja luontaista uteliaisuutta. Montessorin menetelmissä kiinnitetään huomiota ihanteellisiin ajankohtiin kehityksen eri osa-alueille ja vaiheille. Hän määritteli ihmisille neljä kuuden vuoden mittaista herkkyyskautta, joissa rajataan optimaaliset aikakehykset taitojen ja ominaisuuksien oppimiseksi. Montessori syntyi Chiaravallessa, Anconan maakunnassa Italiassa varakkaaseen keskiluokkaiseen perheeseen. Isä Alessandro oli sotilas ja äiti Renilde paljon kirjallisuutta lukenut, koulutettu ja poliittisesti aktiivinen nainen. Montessorin setä oli runoilija, luonnontieteilijä ja yliopiston geologian professori. Montessorista kasvoi ajatuksiltaan liberaali ja luonnontieteellisesti suuntautunut nainen, joka pyrki löytämään yhteyden uskonnon ja luonnontieteiden välille. Montessori oli erityisen kiinnostunut luonnontieteistä ja matemaattisista aineista
Imelda Marcos

Imelda Romuáldez Marcos (s. 2. heinäkuuta 1929 Manila, Filippiinit) on filippiiniläinen poliitikko ja Filippiinien entisen yksinvaltiaan, Ferdinand Marcosin leski. Marcos oli miehensä kaudella vaikutusvaltainen ensimmäinen nainen, joka myös toimi Metro Manilan kuvernöörinä ja ihmisasutusten ja ekologian ministerinä. Marcosit keräsivät valtaisan omaisuuden, ja kun he lähtivät maanpakoon, omaisuuden symboliksi nousi Imelda Marcosin noin 1 200 kenkäparin kokoelma. Ferdinand Marcos kuoli vuonna 1989, mutta Imelda Marcos palasi Filippiinien politiikkaan palattuaan kaksi vuotta myöhemmin kotimaahansa. Hän on istunut Filippiinien parlamentin alahuoneessa, ja hän on vaikuttanut myös lastensa Imeen ja Bongbongin poliittiseen uraan. Imelda Marcosia on syytetty useita kertoja oikeudessa valtion varojen anastamisesta, ja vuonna 2018 hän sai 42 vuoden tuomion, josta on kuitenkin valitettu. Imelda Romuáldez syntyi Manilassa vuonna 1929. Hänen isänsä Vicente Orestes Romuáldez oli asianajaja ja hänen äitinsä Remedios Trinidad kotiäiti. Imeldalla oli viisi nuorempaa sisarusta, ja useita sisarpuolia isän edellisestä avioliitosta. Imelda oli kahdeksanvuotias, kun hänen äitinsä kuoli keuhkokuumeeseen
Miitta Sorvali

Parhaan naissivuosan Jussi2019 Aurora Mariitta ”Miitta” Sisko Sorvali (o.s. Nortia, s. 10. helmikuuta 1956 Kitee) on suomalainen Jussi-palkittu näyttelijä, joka on esiintynyt teatteri- ja televisiorooleissa. Vuonna 2020 Sorvali palkittiin parhaan naissivuosan Jussilla elokuvasta Aurora (2019). Sorvali syntyi Kiteen pappilaan Martti ja Airi Nortian seitsemänneksi tyttäreksi. Keskikoulun jälkeen hän vietti vuoden au pairina Yhdysvalloissa. Siellä hän opiskeli muun muassa keramiikkaa ja draamaa, ja Suomeen palattuaan meni lukiolaisena mukaan Ylioppilasteatteriin. Hän pääsi ensiyrittämällä Teatterikorkeakouluun ja jätti lukion kesken. Sorvali on kertonut joutuneensa oman isänsä pahoinpitelemäksi. Sorvali valmistui näyttelijäksi 1978 ja toimi freelance-vuosien ja lyhyiden kiinnitysten jälkeen kymmenen vuotta Helsingin kaupunginteatterissa 1997–2006
Per se

Per se [per sē] on latinankielinen sitaattilaina, joka tarkoittaa asian tai ilmiön tarkastelua erikseen, vain omana itsenään. Saksankielinen ilmaus an sich ja englannin in itself tarkoittavat suunnilleen samaa.
Qattaran syvänkö

Qattaran syvänkö (arab. منخفض القطارة‎, Munḫafaḍ al-Qaṭṭāra) on Egyptin alueella Libyan aavikolla sijaitseva maanpinnan painuma, jonka syvin kohta on 133 metriä merenpinnan tason alapuolella. Syvänkö on laajuudeltaan 18 000 neliökilometriä (hieman Laatokkaa pienempi), leveydeltään 80 ja pituudeltaan 120 kilometriä. Syvängön pohjalla on suolatasanko. Syvängön luoteis- ja pohjoisosissa on suolaisia soita. Syvängöllä on laajoja suolakenttiä, jotka toisinaan täyttyvät vedellä. Näissä on kova kuori ja alla mutaa. Alueen suurin keidas, neljän neliökilometrin laajuinen ja murtovetinen Moghran keidas, on asumaton, ja sen kasvillisuus on pääasiassa ruokoa. Akasiat kasvavat yleensä kuivissa painumissa (wadi). Alueella elää gepardeja. Muita nisäkkäitä alueella ovat kaksi gasellilajia, aavikkokettu, shakaali, aavikkojänis. Villejä muflonien ja lampaiden sukulaislajeja ja keihäsantilooppeja (Oryx) on myös elänyt alueella, mutta nykyään kannat ovat pieniä, tai ne ovat hävinneet
Keuhkoahtaumatauti

Keuhkoahtaumatauti tai COPD (engl. chronic obstructive pulmonary disease) tarkoittaa hengitysteiden hitaasti etenevää, pääosin palautumatonta ahtaumaa. Siihen liittyy hidastunut uloshengitysvirtaus. Sairauden keskeisiä oireita ovat hengenahdistus, limannousu ja yskä. Tupakointi on tärkein keuhkoahtaumatautia aiheuttava tekijä. Tupakoivista miehistä arviolta 35 prosenttia sairastuu tautiin. Joskus kyseessä on perinnöllinen alfa-1-antitrypsiinin puutos. Sairauden esiintyvyys maailmassa kasvaa ja sairastuneita Suomessa on 200 000. Keuhkoahtaumataudin kustannukset ovat Suomessa vuosittain satoja miljoonia euroja. Sairauden ilmiasuun vaikuttaa kolme osatekijää, joiden osuus vaihtelee: keuhkolaajentuma, krooninen keuhkoputkentulehdus ja pienten ilmateiden ahtauma. Keuhkolaajentuma eli emfyseema tarkoittaa pysyvää ilmateiden laajentumaa, joka syntyy kun keuhkojen kaasujenvaihtoon osallistuva kudos tuhoutuu. Krooninen keuhkoputkentulehdus määritellään pitkäaikaiseksi limannousuksi, joka kestää vähintään kolme kuukautta ainakin kahtena peräkkäisenä vuotena
Mitsubishi Colt

Mitsubishi Colt on Mitsubishi Motorsin vuodesta 1978 lähtien valmistama pieni henkilöautomalli. Kaikki Colt-sarjan mallit ovat olleet etuvetoisia. Colt on ensimmäinen Euroopassa menestynyt Mitsubishin henkilöauto. Japanissa se tunnetaan nimellä Mitsubishi Mirage. Ensimmäisen sukupolven Colt oli ensimmäinen etuvetoinen Mitsubishi. 1,4-litraisen mallin erikoisuus oli kertojalla varustettu 8-vaihteinen Speed Shift-vaihteisto. Coltista oli saatavana aluksi vain kolmiovinen malli, mutta 1979 myyntiin tuli myös viisiovinen, joka on akseliväliltään kolmiovista 8 cm pidempi. Auto aloitti uuden tulemisen japanilaisautoissa, jotka aiemmin oli yleistetty halvoiksi autoiksi huonoilla ajo-ominaisuuksillakenen mukaan?. Coltiin oli sisällytetty lähes kaikki Mitsubishin osaaminen: autossa oli muun muassa 2-osainen takaselkänoja sekä erillisjousitus, johon oltiin totuttu huomattavasti kalliimmissa autoissa, sanottiinkin että autossa oli täysin ison auton ominaisuudet ilman yleisesti pikkuautoille tuttua nyökkinää ja kovuuttakenen mukaan?. Myöhemmin mallistoon tuli myös Turbo, jota Mitsubishi ensimmäisenä toikin vahvasti esille 1980-luvun Japanissa.lähde? Auto voitti myös oman aikansa taloudellisuuskilpailut pariinkin kertaan 1980-luvun alkupuolella, keskikulutuksena oli alle viisi litraa sadalla kilometrillä, mikä oli yli litran vähemmän kuin seuraavilla.lähde? Faceliftin Colt sai vuonna 1982 ja siihen sisältyi uusi jäähdyttimen säleikkö, kojelauta, sekoittajatyyppinenselvennä lämmityslaite ja parempi varustelutaso
Urhea Martin

Urhea Martin on englantilaisen fantasiakirjailija Brian Jacquesin Redwalin taru -kirjasarjan kuudes osa. Se julkaistiin suomeksi vuonna 2001. Kirja kertoo soturi Martinin, joka on yksi Redwallin luostarin perustajista, seikkailusta. Kärppätyranni Badrang hallitsee itäisen meren äärellä sijaitsevaa linnoitusta Suolinnaa. Tyrannin orjat raatavat rakentamassa linnaa, kaivoksilla ja pelloilla. Orjien joukossa oli myös Martin, soturi Luken poika. Hiirinuorukainen kapinoi tyrannia vastaan ja joutui vankikuoppaan. Sinne joutuivat myös orava Huiskahäntä sekä hiiri nimeltään Roima. Linnoituksen lähelle rantautui Badrangin entinen kumppani kaapparikärppäkapteeni Puukenkä Tramun, joka tuli vaatimaan itselleen orjia alukseensa Merikuoriaiseen. Vankikuopassa olleet nuorukaiset pääsivät pakoon myyrä Rumpelin kaivaman pakotunnelin kautta. Myyrä oli tullut Päivälaaksosta seurassaan Päivälaakson Syysruusu, kutsumanimeltään Ruusa, joka oli Roiman sisko sekä Urran Vohin ja Arjan tytär. Badrangin soturit sytyttivät Tramunin aluksen tuleen ja jättivät merirosvot kiikkiin rannalle
Monegassi

Monegassi (Munegascu) on Monacossa puhuttu liguurin kielen muoto. Sitä puhuu noin 5 100 pääasiassa Monacon vanhempaan väestöön kuuluvaa ihmistä, eli noin 17 prosenttia monacolaisista. Monegassin oikeinkirjoitus perustuu italian kieleen seuraavin poikkeuksin: Monegassia opetetaan Monacon kouluissa, ja sitä käytetään Monacon vanhankaupungin katukylteissä. Monegassiksi on myös kirjoitettu sanakirjoja, runoja ja muita julkaisuja.
Pappilan ponitytöt

Pappilan ponitytöt on Marvi ja Merja Jalon kirjoittama nuortenkirjasarja. Kirjojen päähenkilöitä ovat sisarukset Assi ja Inka Meriläinen. Tyttöjen isä on kirkkoherra, joten perhe asuu pappilassa. Tytöillä on omat risteytysponit Kazimir ja Nabor, jotka asuvat Kaarron Ravitallilla. Tallia pitää tyttöjen kaverin Peten isä. Kirjoissa Assi, Inka ja Pete joutuvat erilaisiin seikkailuihin. Sarjassa on värikkäitä hahmoja. Sivuroolissa on ikäneitosisaruspari (Mourulat), jotka jaksavat hoidella isänsä hautaa ja riidellä naapurinsa Piiraisen ja Piiraisen (Piirakan, joksi Mourulat häntä kutsuvat) koirien kanssa. Kirjasarjan parasta antia onkin tämä sisarusten keskinäinen humoristinen torailu ja sanailu. Sarjassa on ilmestynyt 12 kirjaa. Sopimusta jatko-osista ei ole Kustannusosakeyhtiö Tammen kanssa tehty (vuonna 2005), joten sarjaan ei ainakaan tiettävästi ole tulossa jatkoa. Kaikki kirjat ovat Tammen kustantamia
Alan Wake

Alan Wake on suomalaisen Remedy Entertainmentin kehittämä toimintaseikkailulajityypin videopeli, jonka Microsoft Game Studios julkaisi vuonna 2010 Xbox 360 -pelikonsolille. Alkuvuodesta 2012 Alan Wake julkaistiin myös Microsoft Windowsille. Alan Wake sijoittuu kuvitteellisen Bright Fallsin pikkukaupunkiin Yhdysvaltain luoteisosassa. Pelin päähahmo, kirjailija Alan Wake, kärsii kirjoittamisvaikeuksista ja saapuu kaupunkiin lomailemaan yhdessä vaimonsa Alicen kanssa. Alicen kadottua Wake joutuu keskelle painajaismaisia tapahtumia, jotka perustuvat kirjaan, jota hän ei muista kirjoittaneensa. Peli on rakenteeltaan ja tarinankerronnaltaan televisiosarjamainen. Markkinointia varten Remedy tuotti kuusiosaisen minisarjan, jossa näyttelivät oikeat näyttelijät. Muutaman minuutin pituiset jaksot esitettiin internetissä ennen pelin julkaisua. Alan Wake sai kriitikoilta hyvän vastaanoton: erityisesti pelin miljöötä, tunnelmaa ja tarinaa kehuttiin onnistuneiksi. Pelin konsoliversio ei kuitenkaan myynyt tekijöidensä odotusten mukaisesti. Helmikuussa 2012 julkaistiin Alan Wake’s American Nightmare Xbox Live Arcade -palvelussa sekä Steam-palvelussa. Remedy ilmoitti vetävänsä Alan Waken myynnistä kaikilla alustoilla 15
Viisari

Viisari (ruots. visare) eli osoitin on jotakin mitattua arvoa osoittava mekaaninen osa analogisessa mekaanisessa kellossa tai viisarimallisessa mittarissa. Mekaanisessa vaa'assa voi olla viisari, joka näyttää vaakakuppien olevan keskenään tasapainossa. Kellossa viisari on kellotaulun olennainen osa, jolla ilmoitetaan kellonaika. Viisareita on useita erilaisia, kuten tunti-, minuutti- ja sekuntiviisari sekä herätyskelloissa herätysviisari. Viisarit pyritään saamaan paremmin toisistaan erottuviksi tekemällä ne eripaksuisiksi ja -pituisiksi. Pimeässä näkyvyyttä parannetaan usein fosforoivalla maalilla. Tavallisesti viisarit on kiinnitetty kellotaulun keskelle samankeskeisesti kukin omaan akseliinsa.
Nummelan ponitalli

Nummelan ponitalli -sarja on Merja Jalon kirjoittama nuortenkirjasarja. Sarjan ensimmäinen osa, Yllätysori, ilmestyi vuonna 1977, ja Jalo kirjoittaa sarjaan edelleen jatko-osia. Nummelan ponitalli -kirjojen tapahtumapaikat ja henkilöt ovat täysin kuvitteellisia, vaikka kirjoissa on mainittu tallin sijaitsevan lähellä Valkeakoskea. Kirjojen tapahtumien keskeinen paikka on Nummelan ponitalli, jonka omistavat Pentti Nummela ja hänen sisarensa Jenni Nummela. Tallilla on työskennellyt myös ratsastuksenopettaja Mauri Kavén. Sarjassa ei ole virallista päähenkilöä, vaikka Kikka ja Repe ovatkin suuressa osassa. Hevosten kanssa puuhastelun ohessa nuoret selvittelevät niin ihmissuhteitaan kuin rikoksiakin. Henkilöiden ulkonäöstä ei ole kovin tarkkoja kuvauksia, vaan ne jätetään lukijoiden kuviteltavaksi. Henkilöt eivät tunnu lainkaan vanhenevan, vaikka kirjoissa tuleekin aina uusi kesä. Kirsti Lahti eli Kikka on noin 15-vuotias, rohkea ja avulias tyttö. Kikan perheeseen kuuluvat poliisi-isä Mikko Lahti, äiti Mervi Lahti, isoveli Mika, Romeo-kissa ja saksanpaimenkoira Rita, joka on Kikan isän poliisikoira. Perhe asuu omakotitalossa
Guy Hamilton

Tarkennus: Vain syntymä- ja kuolinpäiville on lähde, muuten lähteetön Guy Hamilton (16. syyskuuta 1922 Pariisi, Ranska – 20. huhtikuuta 2016 Mallorca, Espanja) oli brittiläinen elokuvaohjaaja, joka tunnetaan muun muassa neljästä James Bond -ohjauksestaan. Hamilton toimi uransa alussa apulaisohjaajana. Vuonna 1952 valmistui The Ringer -elokuva, joka oli hänen ensimmäinen oma ohjauksensa. Hamilton ohjasi Britanniassa monta toiminta- ja draamaelokuvaa. Vuonna 1964 hän ohjasi Bond-elokuvan 007 ja Kultasormi. Sen jälkeen Hamilton ohjasi elokuvan Hautajaiset Berliinissä (Funeral in Berlin, 1966), joka myös oli osa agenttielokuvasarjaa, jonka päähenkilö oli Michael Cainen esittämä Harry Palmer. Taistelu Englannista (Battle of Britain, 1969) oli jättibudjetilla tehty suurtuotanto. Seuraava ohjaus oli Bond-saagan kahdeksas osa, Timantit ovat ikuisia (Diamonds Are Forever, 1971). Vuonna 1973 valmistui Hamiltonin ohjaama Bond-elokuva Elä ja anna toisten kuolla (Live and Let Die), ja 1974 valmistui Hamiltonin viimeiseksi jäänyt Bond-ohjaus, 007 ja kultainen ase (The Man with the Golden Gun). Hamilton jatkoi brittiläisen elokuvateollisuuden parissa
Haavikon ravitalli

Haavikon ravitalli on Merja Jalon kirjoittaman nuortenkirjasarja. Sarjan ensimmäinen osa, Ravaa voittoon, ilmestyi vuonna 1978. Kirjojen kertomukset keskittyvät elämään ravitalleilla ja nuortenkirjojen tyyliin niissä käsitellään myös ihmissuhteita. Päähenkilö on Jaana Waldén, joka vanhempiensa eron takia on muuttanut mumminsa luokse asumaan. Haavikon ravitallin omistaja työskentelee autoliikkeessä, joten tallin pidosta huolehtii enimmäkseen hänen poikansa Juha. Tallityttöjen välillä on tietenkin kilpailua Juhan suosiosta. Tallielämän lisäksi 1990-luvulla ilmestyneissä osissa ratkotaan myös rikoksia etsivien tapaan. Sarjassa esiintyviä hevosia: Darwin, Atamon, Lumous, Janina, Zaza, Pauke, Harlekin, Nutria van de Luze, Verneri, Jalmari, Mirabell, Sacha, Deltsedan, Tähden-Vara, Aro-Veli, Uusi-Höpsö, Isa Nibs, Mailin-Tähti, Pökäle, Naku-Pelle, Sissi , Paniikki Pilleri , Tullukan Tappi.
Treatise Concerning the Principles of Human Knowledge

A Treatise Concerning the Principles of Human Knowledge on irlantilaisen empiristifilosofi George Berkeleyn vuonna 1710 kirjoittama filosofinen tutkielma. Teos pyrkii ensisijaisesti kumoamaan Berkeleyn aikalaisen John Locken väitteet koskien ihmisen havaintoaistien luonnetta. Sitä pidetään hänen toisena pääteoksenaan teoksen Three Dialogues Between Hylas and Philonous ohella. Sekä Locke että Berkeley katsoivat, että oli olemassa ulkopuolinen todellisuus, ja tämä todellisuus saa aikaan ihmisen mielessä olevat ideat. Berkeley kuitenkin katsoi, että tämä ulkopuolinen todellisuus koostui pelkästään ideoista. Berkeley teki tämän ehdottamalla, että ”ideat voivat muistuttaa vain ideoita” — niinpä ihmisten mielissä olevat ideat saattoivat muistuttaa vain toisia ideoita, eivät aineellisia olioita, ja siksi ulkopuolinen todellisuus ei koostunut aineellisesta muodosta vaan ideoista. Tämä maailma sai logiikan ja säännöllisyyden joltain muulta voimalta, jonka Berkeley pyrki todistamaan Jumalaksi. Berkeley oli hyvin uskonnollinen ja hänestä tuli myöhemmin Cloynen hiippakunnan piispa. Tutkielman ehdotus siitä, että maailma koostui pelkästään ideoista joita ohjasi kaikkivaltias voima, oli Berkeleyn vaihtoehto tuohon aikaan suositulle lockelaiselle empirismille, jonka Berkeley katsoi johtavan epäilyyn.
The Analyst

The Analyst, alaotsikoltaan A Discourse Addressed to an Infidel Mathematician (’Analyytikko, uskottomalle matemaatikolle osoitettu tutkielma’) oli George Berkeleyn vuonna 1734 kirjoittama matemaattinen tutkielma. ”Uskottoman matemaatikon” uskotaan viitanneen joko Edmond Halleyhin tai itseensä Isaac Newtoniin, tosin jälkimmäisessä tapauksessa teos olisi suunnattu Newtonia vastaan vasta postuumisti, sillä hän kuoli jo vuonna 1727. The Analyst esitti suoran hyökkäyksen kalkyylin perusteita ja perusperiaatteita vastaan ja erityisesti Newtonin ja Leibnizin kalkyylin kehittämisessä käyttämiä jatkuvan funktion (Newtonin ”fluxion”) ja infinitesimaalisen muutoksen ajatuksia vastaan. Berkeley vastusti materialismia ja jumalattomuutta, ja kavahti siksi newtonilaista mekaanista todellisuuskäsitystä ja deismiä, jossa Jumala etäännytetään maailmasta pelkäksi insinööriksi. Berkeley pyrki puolustamaan uskontoa osoittamalla, että kalkyyli, joka loi pohjan uskonnon uudelle viholliselle luonnonfilosofialle eli nykyisen fysiikan edeltäjälle, johti paradokseihin ja mielettömyyksiin. Berkeleyn arvostelu otettiin enimmäkseen hyvin vastaan, mutta siitä ei kuitenkaan seurannut paljoakaan 1700-luvulla, ehkä siksi ettei Berkeley ollut sen enempää matemaatikko kuin luonnonfilosofikaan. Noin vuodesta 1830 derivointi- ja integraalilaskentaa alettiin uudistaa tiukasti määritellyn uuden käsitteen, raja-arvon, avulla. Tämän työn aloitti Augustin Cauchy ja sitä jatkoivat muiden muassa Bernhard Riemann ja Karl Weierstrass. Vasta vuonna 1966 Abraham Robinsonin teoksen Non-standard Analysis, joka esitteli epästandardin analyysin, myötä Berkeleyn eniten pilkkaama infinitesimaalisen ajatus määriteltiin uudelleen yhtä tiukasti. Näin löydettiin vaihtoehtoinen tapa selviytyä niistä ongelmista, jotka Berkeley oli osoittanut Newtonin lähestymistavassa.
Arnstadt

Arnstadt on kaupunki Thüringenissä, Saksassa. Sen pinta-ala on 55,29 km². Vuoden 2011 väestönlaskennassa siellä oli 23 787 asukasta. Ensimmäinen maininta Arnstadtista asiakirjoissa on vuodelta 704.